र । और हां ......, आप अपने बेटे की जिम्मेदारी ले या न लें , लेकिन दोबारा मेरे साथ कुछ भी ग़लत करने का मौका, मैं अब राजवीर को कभी नहीं दूंगी...।
मिस्टर तिवारी ने उसकी बात पर कुछ नहीं कहा और वे नजरें झुका कर वहां से चले गए । किसी और से कुछ कहने की हिम्मत तो उनमें अब बची ही नहीं थी । क्योंकि राजवीर ने आज उन्हें , उनकी भतीजी के ससुराल वालों के सामने कुछ भी कहने लायक छोड़ा ही नहीं था । उनके जाने के बाद मिस्टर शर्मा ने कहा ।
मिस्टर शर्मा ( सभी से ) - आरव और अरनव से कुछ अकेले में बात करनी है । इस लिए तुम सब हॉल से बाहर जाओ ।
जैसे ही सभी ने मिस्टर शर्मा की बात सुनी , सब एक - एक करके हॉल से बाहर निकल गए । हॉल से बाहर निकलते ही कायरा अपने केबिन में आयी और वह अपने केबिन में हिडेन कैमरा ढूढने लगी । उसे आरव पर बहुत ज्यादा गुस्सा आ रहा था , क्योंकि आरव ने उसके केबिन में कैमरा लगे होने की बात , उससे छुपाई थी । और आरव का उससे ये बात छुपाना , कायरा को बिल्कुल भी पसंद नहीं आया था । इधर विनय हॉल से निकलने के बाद , बिना किसी से कुछ कहे सीधे लिफ्ट से नीचे आया और वह सीधा ऑफिस से बाहर निकल गया , क्योंकि अब उसका ऑफिस में कोई काम नहीं था । ऑफिस से बाहर निकलते ही उसने मिशा को कॉल किया और फिर मिशा के कॉल रिसीव करते ही उसने मिशा से कहा ।
विनय - मैंने सबके सामने वहीं कहा , जो तुमने मुझे कहने के लिए कहा था । मैंने किसी को ये भनक नहीं लगने दी , कि उन चारों पर नज़र रखने के लिए मुझे राजवीर ने नहीं बल्कि तुमने कहा था । और सभी ने मेरी बात मान भी ली । तुमने ठीक ही कहा था , कि मुझे लेने वो लोग जरूर आएंगे । कुछ घंटों पहले, तुम्हारे मुझे कॉल पर ये सारी बात समझाने के बाद , तुम्हारे कॉल कट करते ही , आदित्य और नील मुझे लेने आ गए थे । और वो लोग मुझे , सीधा आरव के ऑफिस लेकर आ गए ।
मिशा ( फोन की दूसरी तरफ से ) - मैं जानती थी विनय, की कायरा के मिलते ही वो लोग तुम्हें लेने जरूर आएंगे। कायरा भले ही आज मेरे हाथो से बच कर निकल गई हो , पर मैंने आज उसे किडनैप करने का ऐसा प्लान बनाया था , कि इस पूरी जिंदगी में किसी को पता नहीं चलेगा , कि असल में कायरा का किडनैप किसने करवाया था । और वो कायरा और उसके वो दोस्त ....., सबके सब हमेशा राजवीर को इस घटना के लिए दोष देंगे ।
विनय - लेकिन मिशा......, तुम्हारी वजह से आज मेरे हाथ से अपने दोस्त का साथ छूट गया । राजवीर इसके लिए मुझे कभी माफ नहीं करेगा और वो इस झूठ के लिए मुझे सज़ा भी जरूर देगा ।
मिशा उसकी बात पर बस हंस दी । तो विनय ने उससे आगे कहा ।
विनय - देखो मिशा....., तुमने मुझसे जो कुछ भी करने के किए कहा था मैंने कर दिया है । अब तुमने मेरे घर वालों को , जहां कहीं भी गन प्वाइंट पर रखा हो , अपने आदमियों से कह कर उन्हें गन प्वाइंट से हटा दो । क्योंकि मैंने सिर्फ अपने घर वालों की हिफाजत के कारण ही , आज अपने दोस्त को सबके सामने गलत साबित किया है , अगर मेरे घर वालों को कुछ भ